[{"text_idx": "#000002", "text": "Aperis la nova numero de Revuo Kontakto, la unua de la jaro 2020!"}, {"text_idx": "#000003", "text": "La c\u0302eftemo estas Tutmonda Kaptuka Arto."}, {"text_idx": "#000007", "text": "Enkonduko de la redaktoro Rogener Pavinski"}, {"text_idx": "#000008", "text": "Kiel redaktoro de Kontakto, mi c\u0302iam g\u0302uis liberecon en plenumado de la laboro. Tio estas natura rezulto de multjara sindedic\u0302o al la tasko. C\u0302i-foje tamen, mi eble pus\u0302is la liberclimojn pli longe ol kutime. La kialo estas simpla: Mi invitis personon, kiu ofte kritikas UEA-n \u2015 la asocion, kiu eldonas c\u0302i tiun revuon. Iuj diras ke li ne laboras por la sama celo de la ordinaraj esperantistoj; kontraste, ankau\u0306 lia rau\u0306misma modelo ricevas kritikojn. Sendube Giorgio Silfer estas polemika persono. En la jaro 2001 okazis la promulgo de Konstitucia C\u0302arto, kiu fondis la EsperantanCiviton."}, {"text_idx": "#000010", "text": "Eble ec\u0302 pli polemikan, sed ankau\u0306 pli gravan temon pritraktas nia c\u0302efartikolo. La ideo pri g\u0302i naskig\u0302is antau\u0306 pli ol jaro, kiam ni ekkorespondis kun la au\u0306toro, Herman Dekeu\u0306nink. Tiam li tradukis c\u0302i-rilatajn tekstojn por la retejo Tutmondaj Voc\u0302oj. Mi proponis ke li verku pri g\u0302i por Kontakto. Dau\u0306ris iom da tempo, sed nun li povas prezenti ege interesan, bone argumentitan artikolon, rezulton de tre bona esplorado pri fontoj. Kion diras niaj vestaj\u0302oj pri ni? C\u0302u virino ne estas pli ol sia kaptuko? C\u0302u vualitaj virinoj kas\u0302as sekreton? Jen la demandoj, kiujn la artikolo esploras. Krome, lau\u0306 mi g\u0302i konvinke pruvas ke ni devas celebri la kulturan diversecon pere de kaptukoj. Mi konfesas ke g\u0302i s\u0302ang\u0302is mian propran antau\u0306an povran percepton pri la temo. La artikolo farig\u0302is tiom bunta ke ni devis apartigi g\u0302in je du partojn. C\u0302i-numere vi legos la unuan parton."}, {"text_idx": "#000011", "text": "Laste mi s\u0302atus mencii ke la artikolo Mi, vi kaj la kato, de Emerson Santos, sub la rubriko Facila ege kortus\u0302is min. Mi devis ec\u0302 demandi la au\u0306toron c\u0302u temas pri fikcio au\u0306 realo, c\u0302ar la historio tre similas al mia reala historio. La rakonto ege belas en sia simpleco. Ne surprize mi estis tus\u0302ita \u2015 la situacion resumas frazo de Pablo Neruda, c\u0302ilia poeto, kiu min trafis hodiau\u0306: Tiom kurtas la amo kaj tiom longas la forgesig\u0302o."}, {"text_idx": "#000013", "text": "Artistoj kiuj pritraktis en sia arto la temon hig\u0302abo (Vikipedio) :"}, {"text_idx": "#000017", "text": "Antau\u0306prezentaj\u0302o de la filmo \u201cThe tainted veil\u201dAntau\u0306prezentaj\u0302o de la filmo \u201cHala\u201dAntau\u0306prezentaj\u0302o de la filmo \u201cPapicha\u2019Antau\u0306vidaj\u0302o de la filmo \u201cOmeleto\u201d pri unua rendevuo de juna afgana virino en Londono"}, {"text_idx": "#000021", "text": "Este site utiliza o Akismet para reduzir spam. Fica a saber como sa\u0303o processados os dados dos comenta\u0301rios."}]